सवाल उठ रहा है कि हेलमेट पहनकर पूर्व मेयर समीर कुमार पर एके-47 से गोलियों की बौछार करने वाले शूटर की पहचान किसने की। पुलिस ने अधिकृत रूप से शूटर का नाम नहीं लिया परन्तु कुछ खास लोग शूटर की बाइक पर आगे बैठे चालक की नाक के बगल में मस्सा तक देखने का दावा कर रहे हैं। कौन हैं ये दावेदार? कहीं मास्टर माइंड अपने मीडिया मित्रों के माध्यम से जानबूझकर भ्रामक कहानी तो नहीं फैला रहे हैं? हमें यह भी देखना चाहिए कि मास्टर माइंड/सेटर अपनी पहचान छिपाने के लिए नाटक तो नहीं रच रहे हैं? सिंडिकेट सदस्यों, प्रोपर्टी डीलर और एके-47 रखने वाले गैंगस्टर का लोकेशन क्या है? कुछ खास वारदातों में जिस-जिस एके-47 से गोलियां बरसायी गईं, वे हथियार आज किस सफेदपोश या गैंगस्टर के पास हैं? अतुल शाही हत्याकांड, प्रेमनाथ सिंह हत्याकांड, रामनरेश शर्मा हत्याकांड एवं रामप्रवेश सिंह हत्याकांड में प्रयुक्त एके-47 अब किसके हाथ में है? खैर आप पढ़िए विभेष त्रिवेदी (हिंदुस्तान दैनिक ) की खबर।